วัฒนธรรมองค์กร  องค์การบริหารส่วนตำบลตลิ่งชัน 
อำเภอท่าศาลา จังหวัดนครศรีธรรมราช
..................................
1. พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ เสียสละและมีความรับผิดชอบ
หลักการ
· มาตรฐานทางคุณธรรมและจริยธรรมจะเป็นตัวกำหนดว่าองค์กรปกครองส่วนท้องถิ่นให้ความสำคัญกับประชาชนอย่างไร
· การดำเนินงานขององค์กรปกครองส่วนท้องถิ่น ต้องอยู่ภายใต้หลักประโยชน์นิยม กล่าวคือ การกระทำที่ก่อให้เกิดประโยชน์สูงสุด ความสุขสูงสุดแก่ประชาชนจำนวนมากที่สุด
· องค์กรปกครองส่วนท้องถิ่นต้องรับผิดชอบต่อประชาชนผู้เสียภาษี ต่อสังคมและชุมชน
· พฤติกรรมการขาดคุณธรรมและจริยธรรมของพนักงานเพียงคนเดียวอาจส่งผลกระทบต่อทั้งองค์กรได้
· การใช้ตำแหน่งหน้าที่แสวงหาผลประโยขน์ย่อมทำให้เกิดความลำเอียงในการปฏิบัติหน้าที่ สร้างความไม่เสมอภาคนำไปสู่ความเสื่อมเสียต่อองค์กรปกครองส่วนท้องถิ่น
คำอธิบาย
· มีการปฏิบัติหน้าที่อย่างตรงไปตรงมาโดยคำนึงถึงประโยชน์สุขของประชาชน
· การไม่ใช้ตำแหน่งหน้าที่หาผลประโยชน์
· มีความรับผิดชอบต่อตำแหน่งหน้าที่
พฤติกรรมสำคัญ
· มีการปฏิบัติหน้าที่อย่างตรงไปตรงมาโดยคำนึงถึงประโยชน์สุขของประชาชน ตัวอย่างเช่น ปฏิบัติหน้าที่โดยยึดระเบียบ กฎหมาย หนังสือสั่งการ มติคณะรัฐมนตรีหรือวิชาชีพ
· การไม่ใช้ตำแหน่งหน้าที่แสวงหาผลประโยชน์โดยมิชอบ
· การปฏิบัติงานโดยยึดหลักตามพระบรมราโชวาท
· ผู้บังคับบัญชาต้องปฏิบัติงานเป็นตัวอย่าง
· ควบคุมอุปกรณ์ เครื่องใช้ ไม่นำของราชการไปใช้เป็นของส่วนตัว
· ไม่สนับสนุนพนักงานที่มีเจตนาทุจริต
· ละเว้นการดำเนินการที่ทำให้สังคมเสื่อมหรือทำลายวัฒนธรรม
· การให้ความร่วมมือกับสังคมและชุมชน
· การเปิดเผยความจริงหรือแจ้งให้ทราบถึงความเสี่ยง
· การให้อิสระแก่ประชาชนในการตัดสินใจ ไม่บีบบังคับ
2. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ
หลักการ
· องค์กรปกครองส่วนท้องถิ่นมีความรับผิดชอบต่อสิทธิของประชาชน โดยเปิดโอกาสให้แสดงความคิดเห็นการรวมกลุ่มเพื่อเรียกร้องการแสดงความคิดเห็นหรือการมีส่วนร่วม
· พนักงานส่วนท้องถิ่นต้องมีความรัก ศรัทธา เชื่อมั่นและรักษา เกียรติในวิชาชีพของตนเอง
· ฝ่ายการเมือง ฝ่ายสภา และกลุ่มผลประโยชน์ย่อมตระหนักถึงมาตรฐานคุณธรรมและจริยธรรมขององค์กร
· มาตรฐานทางคุณธรรมและจริยธรรมย่อมสอดคล้องกับความต้องการของผู้มีส่วนได้เสีย
คำอธิบาย
· มีขั้นตอนการปฏิบัติงาน แผนการทำงานและการมอบหมายงานที่ชัดเจนโดยสามารถแจ้งลำดับขั้นตอนการปฏิบัติงาน ผู้ปฏิบัติงานและระยะเวลาแล้วเสร็จให้แก่ผู้มาติดต่อราชการได้ทราบเพื่อสามารถตรวจสอบและติดตามได้
· มีการตั้งคณะทำงานหรือคณะกรรมการที่ประกอบด้วยภาครัฐ ภาคเอกชนและภาคประชาชนในการตรวจสอบดำเนินงานของเจ้าหน้าที่และหน่วยงาน
· มีการเปิดเผยข้อมูลข่าวสารที่เป็นประโยชน์อย่างตรงไปตรงมาด้วยภาษาที่ชัดเจนและเข้าใจง่าย
พฤติกรรมสำคัญ
· ประชาชนมีส่วนในการกำหนดนโยบาย แผนงาน โครงการ
· การเปิดเผยข้อมูลข่าวสารและการปฏิบัติตาม พ.ร.บ.ข้อมูลข่าวสารของราชการฯ
· มีคู่มือปฏิบัติงานของเจ้าหน้าที่และคู่มือการติดต่องานของประชาชน
· ประชาสัมพันธ์การปฏิบัติงานที่ให้ประชาชนทราบทุกขั้นตอน
· มีขั้นตอนการปฏิบัติงาน แผนการทำงานมอบหน้าที่ชัดเจนและมีการจัดทำหนังสือแนะนำการติดต่อราชการ
· กำหนดระยะเวลาในการปฏิบัติงานให้ชัดเจนและแจ้งประชาชนทราบ
· มีการสรุปผลงานประจำปี
· ผู้บังคับบัญชาต้องติดตามการปฏิบัติงานอย่างต่อเนื่อง
· ไม่พยายามที่จะปกปิดการกระทำผิดมาตรฐานทางคุณธรรมาและจริยธรรมเพราะเป็นเรื่องที่ยอมรับไม่ได้ทางศีลธรรม
· มีการแก้ไขวิกฤติการณ์ทางคุณธรรมและจริยธรรมอย่างเฉียบพลันและทันการ
3. พึงให้บริการด้วยความเสมอภาค สะดวก รวดเร็ว มีอัฐยาศัยไมตรี โดยยึดหลักประโยชน์ของประชาชนเป็นหลัก
หลักการ
· องค์กรปกครองส่วนท้องถิ่นย่อมมีความผูกพันกับท้องถิ่นนั้น ๆ
· ในการให้บริการต้องยึดประชาชนเป็นศูนย์กลาง
· องค์กรปกครองส่วนท้องถิ่นไม่สามารถคิดกำไร-ขาดทุนได้ และต้องอยู่กับท้องถิ่นนั้นตลอดไป
· มาตรฐานทางคุณธรรมและจริยธรรมจะเป็นเครื่องช่วยการพิจารณาและตัดสินใจของพนักงานทุกคน
คำอธิบาย
· ให้บริการที่เป็นมาตรฐานเดียวกันอย่างเสมอภาค ทั่วถึงและเป็นธรรม
· ให้บริการด้วยความสะดวก รวดเร็วและตรงไปตรงมา
· ให้บริการด้วยความเต็มใจ ยิ้มแย้ม แจ่มใสและรักษาประโยชน์แก่ผู้มารับบริการทุกคน

พฤติกรรมสำคัญ
· กำหนดหลักเกณฑ์และมาตรฐานในการปฏิบัติงานให้ชัดเจนและประกาศให้ประชาชนรับทราบ
· ลดขั้นตอนการปฏิบัติงาน
· กระจายอำนาจการตัดสินใจ
· การให้บริการนอกสถานที่ในบางลักษณะงาน
· จัดระบบการรับบริการก่อน-หลัง
· จัดเจ้าหน้าที่ประชาสัมพันธ์และบริการหรือตรวจสอบเบื้องต้น
· นำเทคโนโลยีสมัยใหม่มาใช้
· สร้างมาตรการจูงใจในการตรงต่อเวลา
4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
หลักการ
· ทรัพยากรมีอยู่จำกัด องค์กรปกครองส่วนท้องถิ่นต้องจัดสรรทรัพยากรอย่างประหยัดและคุ้มค่า
· เป้าหมายทางคุณธรรมและจริยธรรม มีความสำคัญไม่น้อยไปกว่า เป้าหมายทางการเงิน เป้าหมายทางคุณภาพและเป้าหมายของการผลิต
· องค์กรควรจะยกย่องและให้รางวัลผู้ที่แสดงพฤติกรรมเพื่อที่จะธำรงรักษาคุณธรรมและจริยธรรม
· การปฏิบัติงานที่ละเมิดมาตรฐานทางคุณธรรมและจริยธรรมอย่างรุนแรง ย่อมไม่ได้รับการยอมรับในองค์กร
คำอธิบาย
· การปฏิบัติหน้าที่ให้แล้วเสร็จตามกำหนดและบรรลุเป้าหมายที่วางไว้
· การปฏิบัติหน้าที่โดยคำนึงถึงผลลัพธ์และผู้มารับบริการโดยอยู่ภายใต้ขอบเขตของระเบียบกฎหมาย
· การใช้ทรัพยากรอย่างประหยัด มีประสิทธิภาพ ประสิทธิผลและคุ้มค่าทั้งในส่วนของการใช้เงินและใช้เวลา
พฤติกรรมสำคัญ
· การปฏิบัติหน้าที่ให้แล้วเสร็จตามกำหนดและบรรลุเป้าหมาย
· การปรับปรุงวิธีการปฏิบัติงาน
· พัฒนาบุคลากรให้เปลี่ยนทัศนคติในการปฏิบัติงาน
· การประเมินโครงการทั้งก่อนและหลังการทำงานโครงการ
· การปฏิบัติงานโดยคำนึงถึงผลลัพธ์ภายใต้ระเบียบกฎหมาย
· กำหนดเป้าหมายและวัตถุประสงค์ในการปฏิบัติงานชัดเจน
· กำหนดรางวัลและ/หรือค่าตอบแทนตามผลงาน
· การใช้ทรัพยากรอย่างประหยัด มีประสิทธิภาพ
· มีการประเมินผลเป็นระยะ ๆ โดยการตั้งในรูปคณะกรรมการชุมชน
· มีการส่งเสริมให้รางวัลแก่พนักงานที่ปฏิบัติหน้าที่ได้สัมฤทธิ์ผลตามเป้าประสงค์
· มีการเฝ้าระวังและวัดผล
· มีการป้องกันและแก้ไขสิ่งที่ไม่เป็นไปตามข้อกำหนด
· มีการบันทึกข้อมูลและจัดเก็บผลการดำเนินงาน
· มีการทบทวนของฝ่ายบริหารถึงความเหมาะสมความเพียงพอ ประสิทธิภาพและประสิทธิผล
5. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ
หลักการ
· องค์กรปกครองส่วนท้องถิ่นต้องใช้ทรัพยากรมนุษย์อย่างคุ้มค่าและเกิดประโยชน์สูงสุด
· วิทยากรมีการพัฒนาตลอดเวลา องค์กรปกครองส่วนท้องถิ่นต้องพัฒนาให้ทันต่อการเปลี่ยนแปลงและแนวโน้มในอนาคต
· ประสิทธิผลขององค์กรขึ้นอยู่กับการตัดสินใจและการกระทำของผู้บริหารทุกระดับว่ามีคุณธรรมและจริยธรรมมากน้อยเพียงใด
· นโยบายขององค์กรมีผลกระทบทางบวกต่อการปฏิบัติงาน ถ้าพนักงานได้เตรียมความพร้อมในการปฏิบัติตามมาตรฐานคุณธรรมและจริยธรรม
คำอธิบาย
· การศึกษาหาความรู้ที่ทันสมัยที่เป็นการพัฒนาทางวิชาการและพัฒนาจิตใจของตนเองอยู่เสมอด้วยวิธีการพัฒนารูปแบบต่าง ๆ เช่น การเข้าร่วมอบรม การประชุมสัมมนาและการศึกษาด้วยตนเองเป็นต้น
พฤติกรรมสำคัญ
· เปิดโอกาสให้พนักงานได้รับการฝึกอบรมพัฒนาจิตใจ ความรู้และทักษะในงานและทักษะส่วนบุคคล
· กำหนดแผนงานการเข้ารับการฝึกอบรม สัมมนาและศึกษาดูงาน
· ต้องพัฒนาบุคลากรให้มีความรู้ในงานที่ต้องรับผิดชอบ รวมถึงงานที่เกี่ยวเนื่องสัมพันธ์กัน
· มุ่งเน้นเทคนิคการฝึกอบรมให้เกิดความรู้และความประหยัด
· เปิดโอกาสให้พนักงานไปศึกษาดูงาน
· เจ้าหน้าที่มีการศึกษาหาความรู้ด้วยตนเอง
· หมุนเวียนการปฏิบัติหน้าที่เพื่อเพิ่มพูนประสิทธิภาพ
· มีตัวแบบผู้แสดงบทบาทที่ดี
· มีระบบจัดการวิกฤติการณ์ที่เกี่ยวกับมาตรฐานทางคุณธรรมและจริยธรรมได้ทันการไม่ว่าจะเกิดจากปัจจัยภายในหรือภายนอกองค์กรก็ตาม
· พนักงานมีความเข้าใจในสายโซ่แห่งคุณค่า ที่เกิดจากความสัมพันธ์ของกระบวนงานในอันที่จะทำให้เกิดประสิทธิภาพและประสิทธิผลในการบริการ
· มีการสร้างบุคลากรสำรองในทุกกระบวนงานให้มีลักษณะที่ช่วยเสริมหรือทดแทนกันได้ตลอดเวลาเพื่อรักษาคุณภาพให้บริการประชาชน
*****************************




